paragraph_text: Vjetroelektrana Walney je izgrađena u dva koraka (tokom 2010. i 2011.), a u svakom koraku je ugrađen 51 vjetroagregat, tako da ukupno ima 102 vjetroagregata. Pretpostavlja se da će vjetroelektrana proizvoditi 1 300 GWh električne energije, sa stupnjem iskorištenja 43%. Ukupna snaga vjetroelektrane Walney je 367,2 MW, a sastoji se od 102 Siemensova vjetroagregata pojedinačne snage 3,6 MW. Siemensovi 3,6 MW priobalni vjetroagregati imaju promjer lopatica 107 metara (Walney korak 1) odnosno 120 metara (Walney korak 2), a visina stupa je 83,5 metara (Walney 1), odnosno 90 metara (Walney 2). Svaki vjetroagregat ima 550 tona, a radi pri brzinama vjetra od 4 m/s do 25 m/s. Prvi vjetroagregat je pušten u pogon 13. siječnja 2011. Cijela vjetroelektrana je dovršena malo više od godinu dana nakon toga i to 9. veljače 2012., kada je i službeno postala najveća priobalna vjetroelektrana na svijetu.<ref> "Dong Energy announcement on Walney Offshore Wind Farm", 2012.<ref>  "SSE announcement on Walney Offshore Wind Farm", 2012.